b'\n_START_ARTICLE_\n\xc5\xa0ifra \xc4\x8detiri kvadrata\n_START_PARAGRAPH_\n\xc5\xa0ifra \xc4\x8detiri kvadrata je ime za simetri\xc4\x8dnu kriptografsku metodu koju je izumio francuski kriptograf Felix Delastelle. \xc5\xa0ifra \xc4\x8detiri kvadrata je kriptografska metoda kod koje se \xc5\xa1ifriraju bigrami (digrafi) tj. parovi slova, \xc5\xa1to \xc4\x8dini ovu metodu \xc5\xa1ifriranja manje podlo\xc5\xbenu napadu frekvencijskom analizom jer npr. za hrvatsku abecedu postoji 900 bigrama (30 x 30 kombinacija). \xc5\xa0ifriranje bigrama je mnogo sigurnije jer je za uspje\xc5\xa1ni napad frekvencijskom analizom potrebno imati mnogo \xc5\xa1ifriranog teksta. \xc5\xa0ifre koje rabe bigramsku (digrafsku) substituciju zovu se poligrafske substitucijske \xc5\xa1ifre.'